‘ઓ.કે. કન્મની’નું મ્યુઝિક સુપરહિટ હતું અને બે વર્ષ પછી આજેય એટલું જ ફ્રેશ લાગે છે. તમે એ.આર. રહમાન સાથે મળીને જે કમાલ કરેલી છે એ અમે છેક ‘રોજા’થી અને એમાં ગુલઝારસાહેબને ઉમેરીએ તો ‘દિલ સે’ અને ‘સાથિયા’ના જમાનાથી જોતા આવ્યા છીએ. કમનસીબે એ જાદુ અહીં દેખાતો નથી. નો ડાઉટ, ઓરિજિનલ ‘ઓ.કે. કન્મની’નાં મૂળ ગીતોનાં હિન્દી વર્ઝન (ઓકે જાનૂ, કારા ફનકારા અને જી લે) સાંભળવામાં તો મજા પડે છે, પણ એના શબ્દોમાં ઓરિજિનલમાં હતું એવું કાવ્યતત્વ ખોવાઈ ગયું છે. ઓરિજિનલમાં અફલાતૂન લવ-સૉન્ગ હોવા છતાં એને બદલે તમારા અને રહમાનના હમ્મા હમ્માનું બાદશાહને લઈને જે અત્યંત કંગાળ રીમિક્સ કર્યું છે એમાંથી માત્ર નાણાકીય હેતુસર આ રીમેક બનાવાઈ છે એની બદબૂ આવે છે. નહીંતર આ જ એ. આર. રહમાન પોતાના ઉવર્‍શી ઉવર્‍શીનું પ્વ્સ્ અનપ્લગ્ડ માટે જે રીમિક્સ બનાવે એ એટલું જ અદ્ભુત બને અને આમાં આવો દાટ વળે એ કઈ રીતે માની લઈએ? અરિજિતે ગાયેલું ઇન્ના સોણા જેવું ઠીકઠાક ગીત પણ ધીમી પડી ગયેલી ફિલ્મની ગતિને ઓર ધીમું પાડે છે.